
CONSILIUL  JUDEŢEAN                                                                                                    
HOTĂRÂRE
privind încetarea de drept a mandatului de consilier judeţean al domnului Robert Ionatan Sighiartău
Consiliul Judeţean Bistriţa-Năsăud, întrunit în şedinţă ordinară în data de 25.01.2017, în prezenţa a 30 consilieri judeţeni;
Având în vedere:
- cererea de demisie a domnului consilier județean Robert Ionatan Sighiartău, înregistrată la Consiliul Județean Bistrița-Năsăud cu nr. IX/19325 din 19.12.2016;

- referatul constatator nr. IX/330 din 10.01.2017 al Președintelui Consiliului Județean Bistrița-Năsăud și al Secretarului județului;

- prevederile Hotărârii Consiliului Judeţean Bistriţa-Năsăud nr. 75/2016 privind validarea mandatelor consilierilor aleşi la alegerile locale din 5 iunie 2016, ce compun Consiliul Judeţean Bistriţa-Năsăud; 
- prevederile Hotărârii Consiliului Judeţean Bistriţa-Năsăud nr. 76/2016 privind constituirea Consiliului Judeţean Bistriţa-Năsăud, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 80/2016 privind alegerea şi organizarea comisiilor de specialitate ale Consiliului Judeţean Bistriţa-Năsăud, cu modificările şi completările ulterioare;
- prevederile art. 9 alin. (2) lit. a), alin. (3), art. 10 și art. 12 alin. (1) și (2) din Legea nr. 393/2004 privind Statutul aleşilor locali cu modificările și completările ulterioare;
În temeiul prevederilor art. 91 alin. (1) lit. f), art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. (1) Se ia act de demisia domnului consilier județean Robert Ionatan Sighiartău, depusă în data de 19.12.2016.

(2) Se constată încetarea mandatului de consilier județean al domnului Robert Ionatan Sighiartău și se declară vacant locul acestuia.

Art.2. Se vacantează locul domnului Robert Ionatan Sighiartău în Comisia  pentru buget-finanţe, programe şi prognoze economice, cooperare economică, administrarea domeniului public şi privat al judeţului a Consiliului Județean Bistrița-Năsăud ca urmare a încetării mandatului de consilier județean. 



Art.3. Prezenta hotărâre a fost adoptată cu un număr de 30 voturi “pentru”. 

Art.4. Cu ducerea la îndeplinire a prevederilor prezentei hotărâri se încredințează Direcția administrație locală din cadrul Consiliului Județean Bistrița-Năsăud.
Art.5. Prezenta hotărâre se comunică prin grija Serviciului administraţie şi relaţii publice cu:
· Domnul Robert Ionatan Sighiartău, cu domiciliul în municipiul Bistriţa, B-dul Republicii, nr. 16, județul Bistrița-Năsăud;
· Direcția administrație locală;
· Direcţia economică;
· Instituţia Prefectului - judeţul Bistriţa-Năsăud.
                                               PREȘEDINTE,
EMIL RADU MOLDOVAN
    Contrasemnează:
     SECRETARUL JUDEŢULUI,

